**PAKALPOJUMA TEHNISKĀ SPECIFIKĀCIJA**

cenu aptaujai

**pakalpojumam “Iedzīvotāju energopratības veicināšanas videomateriālu pārraidīšana TV kanālos”**

Rīgas vides aizsardzības fonda projekta Nr. 2021/1/20 "Rīgas pilsētas pašvaldības iedzīvotāju energopratības veidošana ēku atjaunošanas un apsaimniekošanas jautājumos” ietvaros

1. **Pakalpojuma apraksts**

Rīgas pašvaldības aģentūra “Rīgas enerģētikas aģentūra” (turpmāk – REA vai Pasūtītājs) Rīgas vides aizsardzības fonda projekta "Rīgas pilsētas pašvaldības iedzīvotāju energopratības veidošana ēku atjaunošanas un apsaimniekošanas jautājumos” ietvaros ir izveidojusi video īsfilmu seriālu (turpmāk – Videomateriāli), kurā interesantā veidā un saprotamā valodā tiek izstāstīts viss daudzdzīvokļu ēkas atjaunošanas process, sākot no vēlmes uzlabot mājokļa siltumu līdz atbildēm, kādas ir dzīvokļu īpašnieku tiesības un pienākumi, kas ir biedrība, kāds ir lēmuma pieņemšanas process. Tajos ir skaidrojumi un ieteikumi par apkuri, ventilāciju, elektroenerģijas taupīšanu, padomi, kā izvēlēties spuldzītes, novērtēt ventilācijas sistēmu u.c., kā arī labās prakses piemēri ēku atjaunošanā.

**Videomateriāli** izveidoti 13 tematiskos sižetos (sērijās):

* Apkure daudzdzīvokļu ēkā (8’21)
* Dzīvokļu īpašnieku tiesības un pienākumi. Kopīpašums (8’07)
* Kā dibināt un organizēt dzīvokļu īpašnieku biedrību darbu (8’42)
* Ēku apsaimniekošanas prasības (9’07)
* Kas ir energoefektivitāte un ko tā dod. Kā organizēt ēku atjaunošanas projektus (10’20)
* Lēmumu pieņemšanas process (8’59)
* Siltuma piegāde ēkā (11’31)
* Karstais ūdens daudzdzīvokļu ēkās (9’31)
* Ventilācija daudzdzīvokļu ēkās (9’20)
* Renovētas daudzdzīvokļu ēkas – labās prakses piemēri (7’27)
* Elektroenerģijas lietošanas paradumi (9’16)
* Apgaismojums (10’20)
* Energokopienas, saules tehnoloģijas (11’30)

Videomateriāli (mp4 formātā) apskatāmi REA YouTube kontā: <https://www.youtube.com/channel/UCXkbInTVL2slppOg9E3mjNg>

Ja nepieciešams, pielāgojot raidījuma prasībām, video sižetus atļauts saīsināt, bet ne īsāk par 8 minūtēm un būtiski neietekmējot video sižeta saturu. Video sižeta rediģēšana saskaņojama ar Pasūtītāju.

**Pakalpojuma mērķis** ir veicināt Rīgas daudzdzīvokļu namu iedzīvotāju izpratni energoefektivitātes jautājumos un mudinātu aktīvāk iesaistīties savu ēku atjaunošanas procesos, sasniedzot būtiski plašāku auditoriju, nepieciešams sagatavoto video seriālu pārraidīt TV kanālos (kāda tematiskā raidījuma ietvaros vai izveidojot atsevišķu pārraidi).

Video materiālu **mērķa auditorija** ir Rīgas pilsētas iedzīvotāji vecuma grupā no 18 gadiem, kas var pieņemt lēmumu par ēkas atjaunošanu.

1. **Darba uzdevumi**
2. 1. Sagatavot koncepciju Videomateriālu pārraidei TV (iekļaujot esošā(-os) raidījumā(-os) vai izveidojot atsevišķu raidījumu), to saskaņojot ar Pasūtītāju.
   2. Nodrošināt Videomateriālu pārraidīšanu un publicitāti.
   3. Veikt sasniegtās mērķauditorijas mērījumus.
3. **Darba izpildes termiņi, gaita un rezultāts** 
   1. Pakalpojuma sniegšanas termiņš: no Pakalpojuma līguma noslēgšanas brīža līdz 2022. gada 5. septembrim.
   2. Plānotais laiks video sižetu pārraidīšanai TV: 2022. gada jūlijs – septembris.
   3. Pasūtītājs izsniegs Videomateriālus Pakalpojuma veikšanai Pakalpojuma sniedzējam 3 (trīs) dienu laikā pēc Pakalpojuma līguma noslēgšanas.
4. **Pretendenta atlases prasības**

4.1. Pretendentam pēdējo 3 (trīs) gadu laikā līdz piedāvājuma iesniegšanas termiņa beigām ir pieredze līdzīga satura pakalpojumu sniegšanā un raidījumu veidošanā.

1. **Piedāvājumā iesniedzamā informācija**

5.1. Apraksts par pakalpojuma izpildes gaitu un koncepciju video materiālu pārradīšanai un/vai integrēšanai raidījumā(-os);

5.2. Finanšu piedāvājums – pakalpojuma cena (kopējā summa un sadalījums pa izmaksu pozīcijām) un sasniedzamā mērķauditorija atbilstoši Tehniskās specifikācijas prasībām;

5.3. Pamatojums/apliecinājums par sasniedzamo mērķauditoriju;

5.4. Pretendenta kvalifikācijas un pieredzes apliecinājums (pēdējo 3 gadu laikā).

1. **Piedāvājumu vērtēšana un lēmuma pieņemšana**

Cenu aptaujas rezultātā no piedāvājumiem, kas atbilst Tehniskās specifikācijas prasībām, tiks izvēlēts saimnieciski visizdevīgākais piedāvājums, kas tiks noteikts pēc vislielākā punktu skaita saskaņā ar šādu vērtēšanas metodi:

|  |  |  |
| --- | --- | --- |
| Nr. | Kritērijs | Maksimālais punktu skaits |
| 1 | Cena (EUR) | 50 |
| 1.1 | Piedāvājuma cenas salīdzinājums ar zemākās cenas piedāvājumu  Punktu summa veidojas: 50 x (zemākā cena/piedāvājuma cena) | 50 |
| 2 | Sasniedzamā mērķauditorija (skatītāju skaits) | 50 |
| 2.1. | Piedāvājuma sasniegtās mērķauditorijas salīdzinājums ar augstāko sasniegto mērķauditoriju piedāvājumos  Punktu summa veidojas: 50 x (piedāvājuma sasniegtā mērķauditorija/augstākā sasniegtā mērķauditorija) | 50 |